מה סכום ההפקדה המינימאלי וסכום ההפקדה המקסימאלי לקרן השתלמות במעמד שכיר?
שיעור הפקדת המעסיק אשר לא יחשב כהכנסה החייבת במס לעובד הינו עד 7.5% מהשכר הקובע. שיעור הפקדת העובד הינו עד 2.5% מתקרת השכר הקובע ובכל מקרה הפרשות העובד לא יפחתו משליש מהפרשות המעביד. הפקדות מעל לשיעורים אלו לא יזכו את העמית והמעסיק בהטבות מס. העובד יכול להפקיד מעל שליש מהשכר הקובע, אולם הפקדת עובד בשיעור העולה 2.5% מהשכר הקובע לא תיחשב הפקדה מוטבת המקנה פטור ממס על הרווח. הפקדת מעביד בשיעור &#160;העולה על 7.5% מהשכר הקובע אפשרית אך היא לא תהווה הפקדה מוטבת המקנה פטור ממס על הרווח. בנוסף, הפרשת מעביד העולה על 7.5% תיחשב כהכנסת עבודה נוספת לעובד ותחויב במס הכנסה כבר בעת ההפקדה.